

**BALVU NOVADA PAŠVALDĪBA**

**VIĻAKAS VALSTS ĢIMNĀZIJA**

Reģ. nr.40900024294, Pils iela 11, Viļaka, Balvu novads, LV-4583,

tālr. 371 645 07135, e-pasts: vvg@balvi.lv

APSTIPRINĀTS

ar Viļakas Valsts ģimnāzijas direktores

2021.gada 31.augusta rīkojumu Nr.31

**IEKŠĒJIE NOTEIKUMI**

31.08.2021 Viļakā

**Atbalsta personāla grupas darba organizācijas un sadarbības reglaments**

Izdots saskaņā

ar Valsts pārvaldes iekārtas likuma 72. panta 1. daļas 2.punktu un

Vispārējās izglītības likuma 10. panta 3.daļas 2.punktu.

1. **Vispārīgi jautājumi**
   1. Atbalsta grupa ir starp profesionāļu komanda sistemātiskai atbalsta sniegšanai skolēniem un viņu vecākiem, skolas darbiniekiem pedagoģisku un sociālpedagoģisku problēmu risināšanā. Tās mērķis ir palīdzēt katram izglītojamam saņemt veselības stāvoklim atbilstošu izglītību un sekmēt izglītojamo iekļaušanu attīstības un izglītības procesā.
   2. Skolas atbalsta grupa darbojas saskaņā ar LR Bērnu tiesību aizsardzības likumu, Izglītības likumu, Civillikumu, Eiropas konvenciju par bērnu tiesību ievērošanu un citiem MK noteikumiem, kā arī valsts pedagoģiski medicīniskās komisijas ieteikumiem, skolas darbu reglamentējošiem tiesību aktiem un skolas direktora rīkojumiem.
   3. Skolas atbalsta grupa tiek izveidota ar skolas direktora rīkojumu, grupas darbības mērķus, uzdevumus un darba organizāciju nosaka tās reglaments.
   4. Atbalsta grupas uzmanības lokā ir skolēni no 1. līdz 12. klasei un viņu vecāki.
2. **Atbalsta grupas darbības mērķi un uzdevumi**
   1. Sniegt vispusīgu atbalstu skolēniem, viņu vecākiem, skolas darbiniekiem, veidojot skolā iekļaujošu vidi, nodrošinot sistemātisku pedagoģisku, psiholoģisku un sociālu atbalstu. Veicināt skolotāju tālākizglītību un profesionālo pilnveidi iekļaujošas izglītības jautājumos.
   2. Identificēt potenciālo mērķgrupu atbalsta sniegšanai.
   3. Izpētīt iespējamos mācību grūtību ( krīzes situācijas, vardarbība, mācīšanās traucējumi, psihiskās attīstības aizture, garīgās attīstības traucējumi) un uzvedības traucējumu rašanās cēloņus, novērojot izglītojamo attīstību dinamikā.
   4. Meklēt optimālākos problēmas risināšanas ceļus, sastādot konkrētu rīcības plānu un pārraugot tā realizāciju.
   5. Informēt vecākus par dažādām atbalsta institūcijām.
   6. Palīdzēt katram skolēnam, atbilstoši viņa spējām, sasniegt izglītības mērķus.
   7. Sadarboties ar valsts un pašvaldības institūcijām.
   8. Panākt izglītojamo sociālo problēmu praktisku risinājumu.
   9. Koordinēt bērnu speciālo vajadzību, pedagoģiskās, psiholoģiskās un sociālās izpētes darbu skolā.
   10. Piedalīties individuālo izglītības plānu izstrādē skolēniem, kuri apgūst speciālo pamatizglītības programmu, kā arī direktora rīkojumu noteiktajiem skolēniem, izvērtē šo plānu īstenošanas gaitu un informēt vecākus, skolas administrāciju par šo bērnu mācību sasniegumiem, uzvedību.
   11. Sniegt nepieciešamo atbalstu bērniem un viņu vecākiem, skolotājiem, skolas darbiniekiem.
   12. Sadarbībā ar skolas administrāciju plānot un iesaistīties iekļaujošas vides veidošanā.
3. **Darba procesa organizācija.**
   1. Atbalsta grupas kārtējās sēdes notiek reizi mēnesī. Atbalsta komandas ārkārtas sēdes notiek pēc vajadzības, tiklīdz ir šāda nepieciešamība. Sēdes tiek protokolētas.
   2. Atbalsta personāla grupas darbība paredz koordinētu sadarbību starp komandas locekļiem, paredzot veselību veicinošas, atbalstu sniedzošas un drošas vides nodrošināšanu skolā.
   3. Problēmas pieteicējs var būt jebkurš no grupas dalībniekiem, klases audzinātājs, priekšmetu skolotājs, skolēns, vecāks. Tā tiek pieteikta mutiskā formā ( ja situācija prasa rīkoties nekavējoties) vai rakstiskā formā, pievienojot dokumentus par iepriekš veiktajām darbībām.
   4. Atbalsta grupa izskata skolotāju vai vecāku iesniegto informāciju par problēmu, analizē situāciju un piedāvā savus risinājuma veidus.
   5. Atbalsta grupa mācību gada noslēgumā veic darba pašanalīzi, un administrācijas pārstāvis iesniedz skolas direktoram darba pārskatu par atbalsta komandas darbu.
4. **Atbalsta komandas mērķgrupas.**
   1. Izglītojamie, kuriem konstatētas mācīšanās grūtības ( psihologa vai cita speciālista atzinums, Valsts vai pašvaldības pedagoģiski medicīnisko komisiju atzinumi, pedagogu novērojumi).
   2. Izglītojamie, kuri ir nesekmīgi vienā vai vairākos mācību priekšmetos, vai kuri pārcelti nākamajā klasē ar nepietiekamiem vērtējumiem.
   3. Izglītojamie, kuri atstāti uz otru gadu.
   4. Izglītojamie, kuri ilgstoši kavējuši izglītības iestādi slimības vai neattaisnotu iemeslu dēļ.
   5. Izglītojamie, kuri atgriežas no mācībām ārzemēs un kuriem ir adaptācijas grūtības izglītības iestādē/ klasē.
   6. Izglītojamie un/ vai viņu vecāki, kuri lūguši palīdzību kādam no grupas speciālistiem.
   7. Izglītojamie, kuri ir policijas, Bāriņtiesas, Sociālā dienesta uzskaitē, kā arī skolēni, kuri ir atkarīgi no tehnoloģijām vai atkarību izraisošām vielām.
   8. Izglītojamie, kuri ir cietuši vai cieš no vardarbības.
5. **Atbalsta grupas sastāvs:**
   1. Direktora vietnieks izglītības jomā.
   2. Koordinators audzināšanas jomā.
   3. Karjeras konsultants.
   4. Medicīnas māsa.
   5. Bibliotekārs.
   6. Metodisko jomu vadītāji.
   7. Pieaicinātie speciālisti /pēc vajadzības – psihologs, sociālais pedagogs, speciālais pedagogs, pedagogs- logopēds/

Atbalsta grupas sastāvu apstiprina un kontrolē skolas direktors.